Úradný vestník L 040 , 13/02/1999 S. 0036 - 0045



Smernica Komisie 1999/7/ES z 26. januára 1999, ktorou sa prispôsobuje technickému pokroku smernica Rady 70/311/EHS týkajúca sa mechanizmu riadenia motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 70/311/EHS z 8. júna 1970 o aproximácii právnych predpisov členských štátov týkajúcich sa mechanizmu riadenia motorových vozidiel a ich prípojných vozidiel [1], naposledy zmenenú a doplnenú smernicou 92/62/EHS [2], najmä na jej článok 3, keďže smernica 70/311/EHS je jednou zo samostatných smerníc postupu typového schvaľovania stanoveného v smernici Rady 70/156/EHS [3] naposledy zmenenej a doplnenej smernicou Komisie 98/14/ES [4] týkajúcej sa typového schválenia motorových vozidiel a ich prípojných vozidiel; keďže následne ustanovenia stanovené v smernici 70/156/EHS týkajúce sa systémov vozidla, komponentov a samostatných technických jednotiek platia pre smernicu 70/311/EHS; keďže z hľadiska praktického uplatňovania smernice 70/311/EHS je potrebné zabezpečiť vo všetkých členských štátoch jednotné ustanovenia, ktoré sú tiež zosúladené s poslednou verziou predpisu č. 79 EHK OSN; keďže príloha VII k smernici 70/156/EHS stanovuje formu a obsah typového schvaľovacieho čísla ES; keďže na účely tejto smernice by sa mali prijať rovnaké špecifikácie; keďže by sa podľa toho mala príslušne upraviť smernica 70/311/EHS; keďže opatrenia stanovené v tejto smernici sú v súlade so stanoviskom Výboru pre prispôsobenie technickému pokroku založeným podľa smernice 70/156/EHS, PRIJALA TÚTO SMERNICU: Článok 1 Smernica 70/311/EHS sa týmto mení a dopĺňa takto: 1. Článok 1 sa nahrádza takto: "Článok 1 Na účely tejto smernice "vozidlo"; znamená každé vozidlo definované v článku 2 smernice 70/156/EHS."; 2. v článku 3 sa slovo "prílohy" nahradí slovom "príloh"; 3. prílohy sa menia a dopĺňajú podľa prílohy k tejto smernici. Článok 2 1. S účinnosťou od 1. januára 1999 nemôžu členské štáty z dôvodov týkajúcich sa mechanizmu riadenia: - zamietnuť udeliť pre typ vozidla ES typové schválenie alebo národné typové schválenie, alebo - zakázať predaj, registráciu vozidiel alebo ich uvedenie do prevádzky, ak vozidlá spĺňajú požiadavky smernice 70/311/EHS zmenenej a doplnenej touto smernicou. 2. S účinnosťou od 1. októbra 2000 členské štáty - ďalej neudeľujú ES typové schválenie, a - môžu zamietnuť udeliť národné typové schválenie pre nový typ vozidla z dôvodov týkajúcich sa mechanizmu riadenia, ak nie sú splnené požiadavky smernice 70/311/EHS naposledy zmenenej a doplnenej touto smernicou. 3. S účinnosťou od 1. októbra 2001 členské štáty môžu zamietnuť registráciu, predaj alebo uvedenie do prevádzky nových vozidiel kategórie M2, M3, N2 alebo N3 vybavených pomocným mechanizmom riadenia, ktoré nespĺňajú ustanovenia smernice 70/311/EHS naposledy zmenenej a doplnenej touto smernicou. Článok 3 1. Členské štáty do 30. júna 1999 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 26. januára 1999 Za Komisiu Martin BANGEMANN člen Komisie [1] Ú. v. ES L 133, 18.6.1970, s. 10. [2] Ú. v. ES L 199, 18.7.1992, s. 33. [3] Ú. v. ES L 42, 23.2.1970, s. 1. [4] Ú. v. ES L 91, 25.3.1998, s. 1. -------------------------------------------------- PRÍLOHA Smernica 70/311/EHS sa týmto mení a dopĺňa takto: 1. zoznam príloh sa mení a dopĺňa takto: " ZOZNAM PRÍLOH 1. | Príloha I: | Rozsah pôsobnosti, definície, žiadosť o ES typové schválenie, udelenie ES typového schválenia, konštrukčné požiadavky, testovacie požiadavky, modifikácie typu a zmeny a doplnenia schválení, zhoda výroby | Doplnok 1: | Informačný dokument | Doplnok 2: | Osvedčenie o ES typovom schválení | 2. | Príloha II: | Brzdný účinok u vozidiel využívajúcich rovnaký zdroj energie na riadenie a brzdenie | 3. | Príloha III: | Doplňujúce ustanovenia pre vozidlá s pomocným mechanizmom riadenia (ASE) | 4. | Príloha IV: | Ustanovenia pre prípojné vozidlá s výlučne hydraulickými prevodmi riadenia | " ; 2. Príloha I sa mení a dopĺňa takto: 1. názov sa mení a dopĺňa takto: "ROZSAH PÔSOBNOSTI, DEFINÍCIE, ŽIADOSŤ O ES TYPOVÉ SCHVÁLENIE, UDELENIE ES TYPOVÉHO SCHVÁLENIA, KONŠTRUKČNÉ POŽIADAVKY, TESTOVACIE POŽIADAVKY, MODIFIKÁCIE TYPU A ZMENY A DOPLNENIA SCHVÁLENÍ, ZHODA VÝROBY" ; 2. nový bod "0" sa vkladá takto: "0. Rozsah pôsobnosti 0.1. Táto smernica platí pre mechanizmus riadenia vozidiel kategórie M, N a O, definované v prílohe IIA k smernici 70/156/EHS. 0.2. Neplatí pre mechanizmus riadenia s výlučne pneumatickým, výlučne elektrickým alebo výlučne hydraulickým prevodom okrem: 0.2.1. pomocného mechanizmu riadenia (ASE) s výlučne elektrickým alebo výlučne hydraulickým prevodom u vozidiel kategórií M a N; 0.2.2. mechanizmu riadenia s výlučne hydraulickým prevodom u vozidiel kategórie O."; 3. bod 1.5.3.4 sa mení a dopĺňa takto: "1.5.3.4. Pomocný mechanizmus riadenia (ASE), pri ktorom sú okrem kolies zabezpečujúcich hlavný účinok riadenia, ktorý sa neprenáša výlučne elektricky, hydraulicky alebo pneumaticky, naviac riadené aj ďalšie kolesá nápravy(-av) vozidiel kategórie M a N v tom istom smere alebo v opačnom smere ako kolesá zabezpečujúce hlavný účinok riadenia, a/alebo uhol vychýlenia predných, stredných a/alebo zadných kolies sa môže nastaviť podľa chovania vozidla."; 4. bod 2.1 sa mení a dopĺňa takto: "2.1. Žiadosť o ES typové schválenie podľa článku 3 ods. 4 smernice 70/156/EHS pre typ vozidla vzhľadom na jeho mechanizmus riadenia predloží výrobca."; 5. bod 2.2 sa mení a dopĺňa takto: "2.2. Vzor informačného dokumentu je uvedený v doplnku 1."; 6. bod 3 sa mení a dopĺňa takto: "3. UDELENIE ES TYPOVÉHO SCHVÁLENIA PRE TYP VOZIDLA 3.1. Ak sú splnené príslušné požiadavky, ES typové schválenie sa udelí podľa článku 4 ods. 3 prípadne 4 ods. 4 smernice 70/156/EHS. 3.2. Vzor osvedčenia o ES typovom schválení je uvedený v doplnku 2. 3.3. Každému schválenému typu vozidla sa pridelí typové schvaľovacie číslo podľa prílohy VII k smernici 70/156/EHS. Ten istý členský štát nepridelí rovnaké číslo inému typu vozidla."; 7. v bode 4.1.1, v druhom odseku sa výraz "príloha IV" nahrádza výrazom "príloha III" a výraz "príloha V" sa nahrádza výrazom "príloha IV"; 8. body 4.1.6 a 4.1.6.1 sa vypúšťajú; 9. v bodoch 4.2.4.1.2 a 4.2.4.1.3 sa výraz "príloha III" nahrádza výrazom "príloha II" a príslušná poznámka pod čiarou sa mení a dopĺňa takto:" [(] Požiadavky uvedené v prílohe II sa môžu overiť počas schvaľovacích testov podľa smernice 71/320/EHS."; 10. v bode 5.2.1 sa zarážky a následný text menia takto: "— vozidlá kategórie M1: 50 km/h, — vozidlá kategórie M2, M3, N1, N2 a N3: 40 km/h, alebo maximálna konštrukčná rýchlosť, ak je nižšia ako horeuvedené rýchlosti."; 11. v tabuľke v bode 5.2.6.2, v stĺpci "S poruchou, Polomer otáčania" sa v riadku "M3" vkladá odkaz na poznámku pod čiarou "(1)". 12. Za bodom 5.3.4 sa vkladajú dva nové body 6 a 7 takto: "6. MODIFIKÁCIA TYPU A ZMENY A DOPLNENIA SCHVÁLENÍ 6.1. V prípade modifikácie typu vozidla schváleného podľa tejto smernice, platia ustanovenia článku 5 smernice 70/156/EHS. 7. ZHODA VÝROBY 7.1. Opatrenia na zabezpečenie zhody výroby sa prijmú v súlade s ustanoveniami uvedenými v článku 10 smernice 70/156/EHS."; 13. Na konci prílohy I sa vkladajú nasledujúce doplnky 1 a 2:" Doplnok 1 +++++ TIFF +++++ +++++ TIFF +++++ +++++ TIFF +++++ Doplnok 2 +++++ TIFF +++++ +++++ TIFF +++++ +++++ TIFF +++++ " 3. Prílohy II, III, IV, V a VI sa menia a dopĺňajú takto: 1. Príloha II sa vypúšťa. 2. Príloha III sa označuje ako príloha II a bod 3 sa vypúšťa. 3. Príloha IV sa označuje ako príloha III a bod 2.2.1.1 sa nahrádza takto: "2.2.1.1. Test pri jazde v kruhu Vozidlo sa pohybuje po kružnici s polomerom "R"; (m) rýchlosťou "V"; (km/h) zodpovedajúcou jeho kategórii a hodnotám uvedeným v nasledujúcej tabuľke: Kategória vozidla | R | V | M1, N1 | 100 | 80 | M2, N2 | 50 | 50 | M3, N3 | 50 | 45 | Po dosiahnutí testovacej rýchlosti sa vyvolá porucha. Test obsahuje jazdu v smere pohybu hodinových ručičiek a v opačnom smere."; 4. Príloha V sa označuje ako príloha IV; 5. Príloha VI sa vypúšťa. --------------------------------------------------